

**30 august 2024**

**ANEXĂ**

Art. 10 din Regulamentul de punere în aplicare (UE) nr. 1173/2022 de stabilire a normelor de aplicare a Regulamentului (UE) 2116/2021 al Parlamentului European şi al Consiliului instituie **Sistemul de monitorizare a suprafețelor agricole,** care are ca

* **Scop verificarea condițiilor de eligibilitate în vederea gestionării corespunzătoare a cererilor de sprijin depuse de fermieri**
* Pentru toate intervențiile legate de suprafață finanțate din FEGA
* Pentru anumite intervenții legate de suprafață finanțate din FEADR

**prin utilizarea datelor furnizate de sateliții Sentinel din cadrul programului Copernicus**.

Prin urmare **monitorizarea** **este o procedură de observare, de urmărire și de evaluare regulată și sistematică a tuturor criteriilor de eligibilitate, angajamentelor sau altor obligații** care pot fi monitorizate cu ajutorul datelor obținute de la sateliții Sentinel ai programului Copernicus sau al altor date cu valoare cel puțin echivalentă, în decursul unei perioade de timp care să permită, atunci când este necesar, activități de urmărire adecvate **pentru a se ajunge la o concluzie cu privire la eligibilitatea ajutorului sau a sprijinului solicitat**.

Procesarea automatizată a seriilor cronologice de date de-a lungul perioadei de vegetație face posibilă identificarea culturilor și monitorizarea anumitor practici agricole desfășurate pe parcelele declarate de fermieri în cererile de sprijin. Astfel, controalele prin monitorizare combină datele obținute la fiecare cinci zile de la sateliții Sentinel cu informațiile prezentate de fermieri în cererile de sprijin, iar prin intermediul învățării automate se obțin informații privind tipurile de culturi și activitatea agricolă de pe toate parcelele declarate pentru fiecare schemă de ajutor şi pe baza cărora se vor evalua parcelele agricole utilizând un sistem de semaforizare.

În fapt sistemul de monitorizare a suprafeţelor certifică condițiile de eligibilitate ale suprafețelor monitorizate utilizând date satelitare obţinute cu ajutorul sateliţilor Sentinel din cadrul programului Copernicus sau alte date cu o valoare cel puţin echivalentă.

Rezultatele controlului prin monitorizare sunt evaluate de către prestatorul serviciilor într-un sistem de tip semafor care generează informațiile minime necesare pentru a accepta/respinge conformitatea/neconformitatea parcelelor agricole declarate de fermieri (verde: acceptat, roșu: respins).

Parcelele în cazul cărora rezultatul algoritmului nu corespunde declarației fermierului sunt marcate cu un steguleț roșu și fac obiectul unei acțiunii follow-up de clarificare cu fermierul a neconformităților identificate.

Fluxul de lucru al controlului prin monitorizare presupune efectuarea mai multor interpretări (iterații) urmate de acțiuni follow-up de clarificare cu fermierul a codurilor de neconformitate respectiv parcele codificate cu semaforizare roșie. Astfel, în perioada 13–30 august 2024 are loc acțiunea follow-up de clarificare cu fermierul a neconformităților identificate ca urmare a controlului prin monitorizare aferent primei interpretări.

**Ca urmare a solicitărilor de clarificare primite, fermierii se prezintă la acțiunea de follow-up, în locația și la termenul stabilit, unde li se vor aduce la cunoștință neconformitățile constatate în cadrul controlului prin monitorizare. Fermierii, prin clarificările aduse, au posibilitatea să efectueze modificări ale culturilor și/sau a suprafețelor declarate, adăugarea unei subculturi la parcela existentă sau modificări de amplasament ale parcelelor agricole**.

 În cadrul întâlnirilor cu fermierii în acțiunea de follow-up, pentru a prezenta în mod obiectiv rezultatele controlului prin monitorizare, funcţionarii APIA utilizează aplicația geospațială IPA-online, astfel încât să fie vizibile imaginile satelitare Sentinel captate în perioada aprilie-mai 2024 dar și rezultatele controlului.

În conformitate cu prevederile art.11 din Regulamentul (UE) nr.1173/2022, **în stabilirea conformității și eligibilității parcelelor agricole, pot fi utilizate și alte date cu o valoare cel puţin echivalentă ca dovezi verificabile respectiv fotografii  cu identificare geografică (fotografii digitale cu informații spațiale, temporale și/sau textuale suplimentare) cât și Procesele-verbale de constatare a pagubelor produse de secetă pedologică (procese-verbale de calamitate a culturilor agricole).**